Dakota Johnson Akan Bawa Watak Madame Web Dalam Filem Terbaru Sony MCU
Sony Pictures telah menemui pelakon yang akan memainkan watak Madame Web untuk filem Marvel Cinematic Universe Sony yang akan datang. Filem Madame Web pertama kali dilaporkan pada 2019 dan kini telah disahkan bahawa Dakota Johnson akan memainkan watak Marvel itu. Ini merupakan watak adiwira pertama bintang Fifty Shades of Grey dand The Lost Daughter itu. Johnson juga pernah membintangi Cha Cha Real Smooth, Am I OK?, Suspiria, dan How to Be Single. Cha Cha Real Smooth, Am I OK?, Suspiria,  Madame Web pertama kali muncul dalam halaman The Amazing Spider-Man #210 pada tahun 1980 ciptaan penulis Denny O’Neil dan artis John Romita Jr. Watak itu adalah psikik buta yang telah menjadi pemain penting dalam dunia Spider-Man kerana hubungannya dengan “The Great Web,” binaan multiversal yang menghubungkan semua watak “Spider” merentasi multiverse. Melihat bagaimana Spider-Man: No Way Home memperkenalkan konsep multiverse, peminat mungkin dapat melihat ianya berterusan dalam filem Madame Web. Menurut Variety, S.J. Clarkson akan mengarahkan filem adiwira Marvel terbaru itu. Clarkson tidak asing lagi dengan dunia MCU kerana dia pernah terlibat dalam siri Jessica Jones dan The Defenders untuk Netflix. Skrip akan ditulis oleh Matt Sazaman dan Burk Sharpless, yang menulis filem Morbius lakonan Jared Leto.